
Α Π Ο Φ Α Σ Η

Το Γενικό Νοσοκομείο Αθήνας ‘’ΙΠΠΟΚΡΑΤΕΙΟ’’ έχοντας υπόψη:

1.ΤΙΣ ΔΙΑΤΑΞΕΙΣ:

1.1.Το άρθρο 24 του Ν.2198/94 (ΦΕΚ 43/Α’/22-3-94) σχετικό με την παρακράτηση φόρου εισοδήματος στο εισόδημα από Εμπορικές Επιχειρήσεις.

1.2.Τον Ν. 2286/95 (ΦΕΚ 19/Α’/01-02-1995) ‘Προμήθειες του δημόσιου τομέα και ρυθμίσεις συναφών θεμάτων’.

1.3.Το Π.Δ 370/95 (ΦΕΚ 199/Α’/95)  ‘Προσαρμογή της Ελληνικής Νομοθεσίας περί προμηθειών του Δημοσίου προς το Κοινοτικό Δίκαιo...’ και τροποποίηση αυτού Π.Δ 105/2000 (ΦΕΚ 100/Α’/17-03-2000) και Π.Δ.104/2004 (ΦΕΚ 71/Α’/2004) προκειμένου για προμήθειες που υπάγονται στο ΠΑΓΚΟΣΜΙΟ ΟΡΓΑΝΙΣΜΟ ΕΜΠΟΡΙΟΥ (ΠΟΕ). 
1.4.Του Ν.2328/95 (ΦΕΚ 159/Α’/03-08-1995) όπως τροποποιήθηκε με το Ν.2372/1996 (ΦΕΚ 29/Α’/28-02-1996) άρθρο 11 και το Ν. 2414/96(ΦΕΚ 135/Α/96) άρθρο 14 σε συνδυασμό με το Π.Δ.82/96 (ΦΕΚ 66/Α’/96) ‘Περί ονομαστικοποίησης των μετοχών Α.Ε. που μετέχουν στις διαδικασίες ανάληψης προμηθειών του Δημοσίου’, όπως αυτός ισχύει σήμερα.

1.5.Τον Ν.2362/95 (ΦΕΚ 247/Α’/27-11-1995) ‘περί προκαταβολών Δημοσίου’, άρθρα 82,83,84.

1.6.Του Ν.2303/95 άρθρο 19 παρ. 1 (ΦΕΚ 80/Α’/05-05-1995).

1.7.Τον Ν. 2522/97 (ΦΕΚ 178/Α΄/08-09-1997) ‘Δικαστική προστασία κατά το στάδιο που προηγείται της σύναψης δημοσίων έργων, κρατικών προμηθειών και υπηρεσιών’.

1.8.Του  άρθρου 8 του Ν. 2741/99 (ΦΕΚ 199/Α΄/28-9-1999) ‘Ενιαίος Φορέας Ελέγχου Τροφίμων κλπ’ όπως τροποποιήθηκε με την παράγραφο 27 του άρθρου 12 του Ν. 3310/05 (ΦΕΚ 30/Α΄/05) (προληπτικός έλεγχος νομιμότητας από το Ελεγκτικό Συνέδριο επί των συμβάσεων  προμηθειών, παροχής υπηρεσιών και εκτέλεσης έργων  πριν την σύναψη τους, η δαπάνη των οποίων υπερβαίνει το ποσό του 1.000.000,00 €).

1.9.Το Π.Δ 57/2000 (ΦΕΚ 45/Α’/02-03-2005) ‘Προσαρμογής της Ελληνικής Νομοθεσίας προς το κοινοτικό δίκαιο της οδηγίας 93/38/ΕΟΚ’.
1.10.Τον Ν.2955/2001 (ΦΕΚ 256/Α’/02-11-2001) ‘Προμήθεια Νοσοκομείων και λοιπών Μονάδων Υγείας των Πε. Σ.Υ. κλπ’.

1.11.Το Π.Δ 166/2003 (ΦΕΚ 138/Α’/05-06-2003) ‘Προσαρμογή της Ελληνικής Νομοθεσίας στην οδηγία 2000/35 της 29-06-2000 για την καταπολέμηση των καθυστερήσεων πληρωμών στις εμπορικές συναλλαγές’.  

1.12.Τον Ν.3204/2003 (ΦΕΚ 296/Α’/23-12-2003) σύμφωνα με τον οποίο η Νομαρχία δεν διενεργεί διαγωνισμούς, για την προμήθεια σχετικών ειδών (τρόφιμα, είδη παντοπωλείου κ.λ.π). 

1.13.Τον Ν.3329/2005 (ΦΕΚ 81/Α’/04-04-2005)  ‘Περιφερειακή συγκρότηση ΕΣΥ κλπ’. 

1.14.Του Ν.3310/2005 (ΦΕΚ 30/Α΄/14-02-2005) ‘Μέτρα για τη διασφάλιση της διαφάνειας και την αποτροπή καταστρατηγήσεων κατά την διαδικασία σύναψης δημοσίων συμβάσεων’, όπως τροποποιήθηκε με τις διατάξεις του Ν.3414/05 (ΦΕΚ 279/Α΄/10-11-2005) ‘Τροποποίηση του Ν. 3310/05, Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων’. 

1.15.Τον Ν. 3527/2007 (ΦΕΚ 25/Α΄/09-02-2007) ‘Κύρωση  συμβάσεων …΄

1.16.Τον Ν.3580/2007 (ΦΕΚ 134/Α’/18-06-2007) ΄Περί Προμηθειών των Νοσοκομείων’.
1.17.Το ΠΔ 60/2007 ‘Προσαρμογή της Ελληνικής Νομοθεσίας στις Διατάξεις της οδηγίας 2004/18/ΕΚ’. 
1.18.Το Π.Δ 118/10-07-2007 (ΦΕΚ 150/Α΄/10-07-2007) ‘Κανονισμός Προμηθειών Δημοσίου’ (Κ.Π.Δ.).

1.19. Την υπ’ αριθ. ΔΥ6α/Οικ. 36932 (ΦΕΚ 545/Β’/24-03-2009) Υπουργική Απόφαση ‘Τρόπος και διαδικασία είσπραξης και απόδοσης παρακράτησης ποσοστού 2% κατά την εξόφληση των τιμολογίων των συμβάσεων προμηθειών και υπηρεσιών υγείας’ όπως τέθηκε στο άρθρο 3 παρ. εε του Ν.3580/2007.

1.20. Την υπ’αρ. C-489/06 απόφαση του Δικαστηρίου των Ευρωπαϊκών Κοινοτήτων της 19-03-2009.

1.21. Τον Ν.3867/2010 (ΦΕΚ 128/Α’/03-08-2010) ‘Εποπτεία ιδιωτικής ασφάλισης, σύσταση εγγυητικού κεφαλαίου ιδιωτικής ασφάλισης ζωής, οργανισμοί αξιολόγησης πιστοληπτικής ικανότητας και άλλες διατάξεις αρμοδιότητας του Υπουργείου Οικονομικών’. 
2. ΤΙΣ ΑΠΟΦΑΣΕΙΣ

2.1.Την υπ΄αριθ.1/01-02-2010 Κ.Υ.Α των Υπουργών Υγείας & Κοιν. Αλληλεγγύης , Οικονομικών και Οικονομίας με την οποία εντάχθηκε η προμήθεια του είδους στο Π.Π.Υ.Υ έτους 2010 (ΦΕΚ Β΄/03-02-2010).  

2.2.Την υπ΄αριθ.πρωτ.1983/02-03-2010 απόφαση της Ε.Π.Υ περί εκτέλεσης και εφαρμογής του Π.Π.Υ.Υ έτους 2010, πιστώσεις 2010 & 2011  
2.3.Το υπ΄αριθ.44 πρακτικό της ΕΠΥ της 21-12-2010, σχετικά με την έγκριση των τεχνικών προδιαγραφών του υπ΄ όψη διαγωνισμού . 

2.4.Την υπ΄αριθ.21/28-12-2010 (Θέμα 2ο) απόφαση του Δ.Σ του Νοσοκομείου, περί έγκρισης διενέργειας του διαγωνισμού.

2.5.Την υπ΄αριθ.5/09-02-2011 (Θέμα 18ο) απόφαση του Δ.Σ του Νοσοκομείου, περί επαναπροκήρυξης του διαγωνισμού για την προμήθεια ‘καθετήρων καρδιάς (Διακαθετηριακή Προσθετική Αορτική Βαλβίδακ.λ.π.)’.
                                  Ε Π Α Ν Α Π Ρ Ο Κ Η Ρ Υ Σ Σ Ε Ι

1. Ανοικτό τακτικό  διαγωνισμό, με κριτήριο κατακύρωσης τη χαμηλότερη τιμή για την προμήθεια των ειδών που αναφέρονται στο ΠΑΡΑΡΤΗΜΑ Α΄ και αποτελεί αναπόσπαστο μέρος της Δ/ξης αυτής.
Ο διαγωνισμός θα γίνει ύστερα από κανονική  προθεσμία πενήντα δυο (52 ημερών), από την ημερομηνία δημοσίευσης περίληψης της διακήρυξης αυτής στον ημερήσιο  τύπο και στο Φ.Ε.Κ.
2. ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

	ΤΟΠΟΣ ΥΠΟΒΟΛΗΣ ΠΡΟΣΦΟΡΩΝ ΚΑΙ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
	ΗΜΕΡ/ΝΙΑ ΔΙΑΓΩΝΙΣΜΟΥ
	ΗΜΕΡΑ
	ΩΡΑ

	ΓΡΑΦΕΙΟ ΠΡΟΜΗΘΕΙΩΝ Γ.Ν. ΑΘΗΝΩΝ

‘’ΙΠΠΟΚΡΑΤΕΙΟ’’
	14-04-2011
	ΠΕΜΠΤΗ
	10:00 π.μ


Προσφορές που κατατίθενται μετά την παραπάνω ημερομηνία και ώρα, είναι εκπρόθεσμες και επιστρέφονται.

Η αποσφράγιση των προσφορών γίνεται Δημόσια, όπως περιγράφεται στο παράρτημα Β.

3. Δικαίωμα συμμετοχής στο διαγωνισμό έχουν (άρθρο 39 Π.Δ 60/2007):
α) Οι ¨Έλληνες πολίτες
β) Οι αλλοδαποί.
γ) Τα φυσικά ή νομικά πρόσωπα, ημεδαπά ή αλλοδαπά.

δ) Οι Συνεταιρισμοί.

ε) Οι ενώσεις προμηθευτών που υποβάλλουν κοινή προσφορά. 

στ) Εκπρόσωποι των πιο πάνω προσκομίζοντας με την προσφορά παραστατικό εκπροσώπησης. 

Οι Ενώσεις και οι Συνεταιρισμοί δεν υποχρεούνται να λαμβάνουν ορισμένη νομική μορφή προκειμένου να υποβάλουν προσφορά .Η επιλεγείσα ένωση ή ο Συνεταιρισμός  υποχρεούνται να πράξουν τούτο, εάν κατακυρωθεί σε αυτούς η σύμβαση, εφ΄ όσον η λήψη ορισμένης νομικής μορφής είναι αναγκαία για την ικανοποιητική εκτέλεση της σύμβασης.         

4. Κατά τα λοιπά ο διαγωνισμός θα γίνει σύμφωνα με τα παρακάτω παραρτήματα που θεωρούνται αναπόσπαστο μέρος της Διακήρυξης αυτής.

4.1.ΠΑΡΑΡΤΗΜΑ Α΄.’’ΣΤΟΙΧΕΙΑ ΤΩΝ ΠΡΟΣ ΠΡΟΜΗΘΕΙΑ ΕΙΔΩΝ’’
4.2.ΠΑΡΑΡΤΗΜΑ Β΄.’’ΣΥΜΠΛΗΡΩΜΑΤΙΚΟΙ ΓΕΝΙΚΟΙ ΟΡΟΙ ΑΝΟΙΚΤΟΥ ΔΙΑΓΩΝΙΣΜΟΥ’’ 
4.3.ΠΑΡΑΡΤΗΜΑ Γ΄.’’ΑΞΙΟΛΟΓΗΣΗ ΠΡΟΣΦΟΡΩΝ’’
4.4.ΠΑΡΑΡΤΗΜΑ Δ΄.΄΄ΕΙΔΙΚΟΙ ΟΡΟΙ΄΄ 
4.5.ΠΑΡΑΡΤΗΜΑ Ε΄.’’ΠΙΝΑΚΑΣ ΖΗΤΗΘΕΝΤΩΝ ΕΙΔΩΝ ΜΕΤΑ ΤΕΧΝΙΚΩΝ ΠΡΟΔΙΑΓΡΑΦΩΝ’’
4.6.ΠΑΡΑΡΤΗΜΑ ΣΤ΄.’’ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ’’
4.7.ΠΑΡΑΡΤΗΜΑ Ζ΄.’’ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ’’

5. Εφόσον με το ΠΑΡΑΡΤΗΜΑ Ε΄ απαιτείται κατάθεση δειγμάτων, ισχύουν τα αναφερόμενα στα άρθρα 11 και 36 του Π.Δ. 118/2007.

6. Εφόσον από τους ενδιαφερόμενους προμηθευτές, ζητηθούν έγκαιρα (μέσα σε προθεσμία 15 ημερών από την δημοσίευση της διακήρυξης) τα σχετικά με τον προκηρυσσόμενο διαγωνισμό έγγραφα, αυτά παραδίδονται ή αποστέλλονται σ΄ αυτούς, μέσα σε έξι (6) εργάσιμες ημέρες από την λήψη της σχετικής αίτησης.

7. Εφόσον ζητηθούν έγκαιρα συμπληρωματικές πληροφορίες, σχετικές, με τα έγγραφα του διαγωνισμού, αυτές πρέπει να παρέχονται το αργότερο έξι (6) εργάσιμες ημέρες, πριν από την ημερομηνία που έχει ορισθεί για την υποβολή των προσφορών.

8. Τυχόν διευκρινήσεις σχετικά με τους όρους της Δ/ξης παρέχονται από την αρμόδια Υπηρεσία (ΓΡΑΦΕΙΟ ΠΡΟΜΗΘΕΙΩΝ) του Νοσοκομείου.

9. Τα έξοδα δημοσιεύσεως στον μεν Ελληνικό τύπο βαρύνουν το Δημόσιο, στη δε επίσημη εφημερίδα των Ευρωπαϊκών Κοινοτήτων, την Ευρωπαϊκή Ένωση.

Ο   ΔΙΟΙΚΗΤΗΣ ΤΟΥ ΝΟΣ/ΜΕΙΟΥ

                                                     ΚΩΝ/ΝΟΣ ΜΠΑΝΗΣ 
ΠΑΡΑΡΤΗΜΑ Α’
ΣΤΟΙΧΕΙΑ ΤΩΝ ΠΡΟΣ ΠΡΟΜΗΘΕΙΑ ΕΙΔΩΝ

	ΠΕΡΙΓΡΑΦΗ ΕΙΔΟΥΣ


	Προμήθεια του είδους: ΄΄Καθετήρες καρδιάς (Διακαθετηριακή  Προσθετική Αορτική Βαλβίδα)΄΄


	ΚΩΔΙΚΟΣ ΑΡΙΘΜΟΣ ΟΜΑΔΑΣ ΕΙΔΟΥΣ
	ΚΑΕ: 0201-36000


	ΠΟΣΟΤΗΤΑ ΚΑΙ ΜΟΝΑΔΑ ΜΕΤΡΗΣΗΣ


	Στο τέλος της παρούσης διακήρυξης επισυνάπτεται αναλυτικά κατάσταση των ζητουμένων ειδών με την αντίστοιχη ποσότητα και μονάδα μέτρησης αυτών

	ΠΡΟΫΠΟΛΟΓΙΣΘΕΙΣΑ ΔΑΠΑΝΗ
	1.118.827,50  € συμπ/νου του ΦΠΑ 

	ΠΡΟΥΠΟΛΟΓΙΣΜΟΣ ΠΟΥ ΒΑΡΥΝΕΙ 
	Το Νοσοκομείο (ΚΑΕ 1311)

	ΧΡΟΝΟΣ ΠΑΡΑΔΟΣΗΣ
	Άμεσος με την παραγγελία

	ΤΟΠΟΣ ΠΑΡΑΔΟΣΗΣ


	Αποθήκες του Νοσ/μείου 

	ΤΡΟΠΟΣ ΠΑΡΑΛΑΒΗΣ


	Τμηματικά

	ΣΥΝΟΛΟ ΚΡΑΤΗΣΕΩΝ ΕΠΙ %
	Όπως αναλυτικά περιγράφονται στο άρθρο 8 του παραρτήματος Β΄ της Διακήρυξης.


ΠΑΡΑΡΤΗΜΑ Β΄

ΣΥΜΠΛΗΡΩΜΑΤΙΚΟΙ ΓΕΝΙΚΟΙ ΟΡΟΙ ΑΝΟΙΚΤΟΥ ΔΙΑΓΩΝΙΣΜΟΥ

1. ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΩΝ.
1.1. Οι προσφορές υποβάλλονται μέσα σε φάκελο σφραγισμένο σε δύο αντίγραφα στην Ελληνική γλώσσα. Αποστέλλονται δε και παραλαμβάνονται από το αρμόδιο γραφείο Προμηθειών του Νοσοκομείου.

1.2. Ο χρόνος ισχύος των προσφορών είναι εκατόν ογδόντα (180) ημερολογιακές ημέρες, προσμετρούμενες από την επομένη της ημέρας διενέργειας του διαγωνισμού.

Προσφορά που ορίζει χρόνο ισχύος μικρότερο του παραπάνω αναφερόμενου χρόνου, απορρίπτεται ως απαράδεκτη.

1.3. Στο φάκελο κάθε προσφοράς πρέπει να αναγράφονται ευκρινώς:

1.3.1. Η λέξη ΠΡΟΣΦΟΡΑ.

1.3.2. Ο πλήρης τίτλος της αρμόδιας Υπηρεσίας που διενεργεί την προμήθεια (Γ.Ν.Α. Ιπποκράτειο).

1.3.3. Ο αριθμός της διακήρυξης.

1.3.4. Η ημερομηνία διενέργειας του διαγωνισμού.

1.3.5. Τα στοιχεία του αποστολέα.

1.4. Μέσα στο φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα ως εξής:

1.4.1. Στον κυρίως φάκελο τοποθετούνται όλα τα ζητούμενα δικαιολογητικά και η εγγύηση συμμετοχής. Μέσα στον κυρίως φάκελο τοποθετούνται τα τεχνικά, στοιχεία της προσφοράς σε χωριστό σφραγισμένο φάκελο, με την ένδειξη ‘’ΤΕΧΝΙΚΗ ΠΡΟΣΦΟΡΑ’’. Επίσης, μέσα στον κυρίως φάκελο τοποθετούνται επί ποινή απορρίψεως τα οικονομικά στοιχεία σε χωριστό σφραγισμένο φάκελο, με την ένδειξη ‘’ΟΙΚΟΝΟΜΙΚΗ ΠΡΟΣΦΟΡΑ’’.

1.4.2. Οι φάκελοι τεχνικής και οικονομικής προσφοράς θα φέρουν και τις ενδείξεις του κυρίως φακέλου.

1.4.3. Σε περίπτωση που τα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη ‘’ΠΑΡΑΡΤΗΜΑ ΠΡΟΣΦΟΡΑ’’ και τις λοιπές ενδείξεις του κυρίως φακέλου.

1.5. Γίνονται δεκτές προσφορές για το σύνολο των προκηρυχθέντων ειδών ή για κάθε είδος χωριστά.

1.6. Η αποσφράγιση των προσφορών γίνεται δημόσια ενώπιον της επιτροπής παραλαβής και αποσφράγισης προσφορών, παρουσία του ιδίου ή ενός γραπτώς εξουσιοδοτημένου εκπροσώπου κάθε υποψηφίου μειοδότη, την ημερομηνία και ώρα που ορίζεται από την διακήρυξη.
1.7. H Επιτροπή προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από τη διακήρυξη.

Προσφορές που υποβάλλονται στην Επιτροπή μετά την έναρξη της διαδικασίας αποσφράγισης  δεν αποσφραγίζονται, αλλά παραδίνονται στην Υπηρεσία για επιστροφή ως εκπρόθεσμες.

Η αποσφράγιση γίνεται με την παρακάτω διαδικασία.

1.7.1. Αποσφραγίζονται οι κυρίως φάκελοι, καθώς και οι φάκελοι των τεχνικών προσφορών, μονογράφονται δε και σφραγίζονται από την Επιτροπή όλα τα δικαιολογητικά και οι τεχνικές προσφορές κατά φύλλο. Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από την Επιτροπή και τοποθετούνται σε ένα νέο φάκελο, ο οποίος, επίσης, σφραγίζεται και υπογράφεται από την ίδια την Επιτροπή και παραδίδεται στην Υπηρεσία ( Γρ. Προμηθειών).

1.7.2. Οι φάκελοι των οικονομικών προσφορών θα αποσφραγισθούν μετά την ολοκλήρωση της αξιολόγησης των λοιπών στοιχείων αυτών σε ημερομηνία και ώρα που θα γνωστοποιηθεί σε αυτούς που έλαβαν μέρος στο διαγωνισμό με σχετική ανακοίνωση, που θα τους αποσταλεί.

1.7.3. Οι φάκελοι των οικονομικών προσφορών, για όσες προσφορές δεν κρίθηκαν - κατά την αξιολόγηση των τεχνικών και λοιπών στοιχείων - αποδεκτές, δεν αποσφραγίζονται αλλά επιστρέφονται μετά την ολοκλήρωση της διαδικασίας του διαγωνισμού.
1.8.
1.0ι προσφέροντες υποχρεούνται να  υποβάλλουν μαζί  με τη προσφορά στον κυρίως φάκελο, κατά την διαδικασία των 

άρθρων 11 και 12 του 
Π.Δ. 118/2007 (Κ.Π.Δ) και σύμφωνα με τις οικείες διατάξεις: 

α. Τα παρακάτω δικαιολογητικά: 

i. Εγγύηση συμμετοχής στο διαγωνισμό, κατ' άρθρο 6 παρ.1 περ. α. 

ii. Υπεύθυνη δήλωση του άρθρου 6 παρ. 1 περ. β. 

iii. Τα παραστατικά εκπροσώπησης, κατ' άρθρο 6 παρ. 

1 περ. γ. 

iv. Απόδειξη κατάθεσης ή αποστολής του δείγματος, εφόσον απαιτείται, κατ' άρθρο 8 παρ. 2 

περ. στ, σε συνδυασμό με το άρθρο 11 παρ. 3 και 4. 

ν. Υπεύθυνη δήλωση του άρθρου 8α παρ. 3, εφόσον από τη διακήρυξη απαιτούνται 

δικαιολογητικά, σύμφωνα με τις παρ. 1 και 2 του ίδιου άρθρου, για τον προσφέρντα ή/και για τον κατασκευαστή του τελικού προϊόντος, κατά περίπτωση. 

vi. Δήλωση χώρας καταγωγής του προσφερόμενου είδους, κατ' άρθ. 18 παρ. 1. 

νii. Οποιοδήποτε στοιχείο τυχόν απαιτείται από άλλες διατάξεις της κείμενης νομοθεσίας και ορίζεται από τη διακήρυξη, κατ' άρθρο 2 παρ. 2. 

β. Χωριστό σφραγισμένο φάκελο, εντός του οποίου τοποθετείται η τεχνική προσφορά, τα δικαιολογητικά του άρθρου 9 του Π.Δ 118/2007, εφόσον ζητούνται από τη διακήρυξη και δηλώσεις του άρθρου 18 παρ. 2 ή 3, κατά περίπτωση. 

γ. Χωριστό σφραγισμένο φάκελο, εντός του οποίου τοποθετείται η οικονομική προσφορά 

2. Μετά την αξιολόγηση των προσφορών με βάση το άρθρο 20 του παρόντος, ο προσφέρων, στον οποίο πρόκειται να γίνει η κατακύρωση, υποβάλλει, σύμφωνα με τις διατάξεις του άρθρου 6 παρ. 2 εδ. α, τα εξής : 

ί. Τα έγγραφα και δικαιολογητικά του άρθρου 6 παρ.2 ή 3, κατά περίπτωση. 

ii. Όποια από τα δικαιολογητικά του άρθρου 8α παρ.1 και 2, κατά περίπτωση, ζητούνται από τη διακήρυξη. 

 Επισημαίνεται ότι η μη έγκαιρη και προσήκουσα υποβολή των δικαιολογητικών της παραγράφου αυτής συνιστά λόγο αποκλεισμού του προμηθευτή από τον διαγωνισμό .

1.9. 
Επισημαίνεται   ότι:

1.9.1. O προσφέρων θα δηλώνει αναλυτικά την συμμόρφωση ή απόκλιση των προσφερομένων ειδών σε σχέση με τις αντίστοιχες προδιαγραφές της Διακήρυξης.

1.9.2. Περιπτώσεις προσφορών που παρουσιάζουν αποκλίσεις από τους όρους της Δ\ξης δεν θα απορρίπτονται υπό την προϋπόθεση ότι οι αποκλίσεις αυτές δεν αναφέρονται στους απαράβατους όρους και κρίνονται επουσιώδεις από την αρμόδια Επιτροπή.

1.9.3. Η υπέρβαση του χρόνου παράδοσης αποτελεί ουσιώδη απόκλιση και η προσφορά θα απορρίπτεται.
1.9.4.Αντιπροσφορές δεν γίνονται δεκτές και απορρίπτονται ως απαράδεκτες.

1.9.5. Διευκρινίσεις που δίνονται από τους προσφέροντες οποτεδήποτε μετά την λήξη χρόνου κατάθεσης των προσφορών τους δεν γίνονται δεκτές και απορρίπτονται ως απαράδεκτες.

-Διευκρινίσεις δίδονται μόνο όταν ζητούνται από συλλογικό όργανο, είτε ενώπιον του, είτε ύστερα από έγγραφο της Υπηρεσίας μετά από σχετική γνωμοδότηση του συλλογικού οργάνου.

Σημειώνεται ότι, από τις διευκρινίσεις που δίδονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν. 

1.9.6. Εναλλακτικές προσφορές δεν γίνονται δεκτές και απορρίπτονται ως απαράδεκτες (Π.Δ. 370/95 άρθρο 12 παρ.3).

1.9.7. Εάν κατά  την αξιολόγηση των προσφορών, που θα υποβληθούν και ειδικότερα βάσει της τιμής του μειοδότη, προκύψει ανάγκη επαύξησης της προϋπολογισθείσας δαπάνης, για την προκηρυχθείσα ποσότητα που αναφέρεται στο ΠΑΡΑΡΤΗΜΑ Α΄ σε ποσοστό μεγαλύτερο του 10% αυτής, ο διαγωνισμός ματαιώνεται  και η προμήθεια θα επαναπρογγραματίζεται εκτός εάν ο μειοδότης δεχθεί εγγράφως, αναλόγως τον περιορισμό της προσφοράς του  .

2. ΕΓΓΥΗΣΕΙΣ.
2.1. Οι εγγυήσεις εκδίδονται από τα πιστωτικά ιδρύματα ή άλλα νομικά πρόσωπα που λειτουργούν νόμιμα στα κράτη- μέλη της Ευρωπαϊκής Ένωσης και έχουν σύμφωνα με τα ισχύοντα το δικαίωμα αυτό. Τα αντίστοιχα έγγραφα των εγγυήσεων αν δεν είναι διατυπωμένα στην Ελληνική θα συνοδεύονται από επίσημη μετάφραση.

2.2. Κάθε προσφορά συμπεριλαμβανομένης και αυτής των Μ.Μ.Ε ή των ενώσεων τους κ.λ.π. συνοδεύεται υποχρεωτικά, επί ποινή αποκλεισμού, από εγγύηση συμμετοχής υπέρ του συμμετέχοντος για ποσό που θα καλύπτει το 5% της συνολικής προϋπολογισθείσης δαπάνης με ΦΠΑ ή το 5% της αναλογικά προϋπολογισθείσης δαπάνης για την ποσότητα κάθε προσφερόμενου είδους με ΦΠΑ , που επιτρέπεται να προσφερθεί.

2.3. Η εγγύηση πρέπει να ισχύει τουλάχιστον επί ένα (1) μήνα μετά την λήξη του χρόνου προσφοράς που ζητάει η Δ/ξη 

2.4. Για την καλή εκτέλεση των όρων της σύμβασης, οι προμηθευτές είναι υποχρεωμένοι να καταθέσουν εγγυητική επιστολή που  να καλύπτει το 10% της συνολικής συμβατικής αξίας των ειδών, χωρίς Φ.Π.Α, που θα προσδιοριστεί κατά προσέγγιση κατά την κατακύρωση.

2.5. Οι εγγυήσεις συμμετοχής και καλής εκτέλεσης πρέπει να προβλέπουν ότι σε περίπτωση κατάπτωσης τους το οφειλόμενο ποσό υπόκειται στο εκάστοτε ισχύον πάγιο τέλος χαρτόσημου, το οποίο καταβάλλει ο προμηθευτής και θα πρέπει να είναι σύμφωνες με τα συνημμένα υποδείγματα.

Το ίδιο ισχύει και στην περίπτωση κατάπτωσης εγγυητικής επιστολής προκαταβολής, αλλά μόνο επί του ποσού των τόκων .

Σε πάγιο τέλος χαρτόσημο υπόκειται και το τυχόν οφειλόμενο ποσό λόγω επιβολής προστίμου.

Οι υπέρ τρίτων κρατήσεις πλην της κράτησης 0,25% υπέρ του Δημοσίου, υπόκεινται στο εκάστοτε ισχύον αναλογικό τέλος χαρτοσήμου και στην επ΄ αυτού εισφορά υπέρ Ο.Γ.Α.

2.6. Επισημαίνεται ότι ο χρόνος ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να είναι αορίστου χρόνου, δηλαδή θα ισχύει μέχρι επιστροφής της στην Τράπεζα.

2.7. Κατά τα λοιπά ισχύουν τα αναφερόμενα στο άρθρο 25 του Κ.Π.Δ. (Π.Δ. 118/07).

Επισημαίνεται ότι η εγγυητική συμμετοχής θα πρέπει, να είναι σύμφωνη με το συνημμένο υπόδειγμα.

3. ΤΙΜΕΣ.
3.1. Οι τιμές θα πρέπει να δίδονται σε EURO για παράδοση του εμπορεύματος ελεύθερου, όπως αναφέρεται στο ΠΑΡΑΡΤΗΜΑ Α, θα αναγράφονται δε ολογράφως και αριθμητικώς 

3.2. Προσφορές που δεν δίνουν τις τιμές σε EURO ή που καθορίζουν σχέση EURO σε ξένο νόμισμα εκτός Ευρωπαϊκής Ένωσης θα απορρίπτονται ως απαράδεκτες.

3.3. Εφόσον από την προσφορά δεν προκύπτει με σαφήνεια η προσφερόμενη τιμή ή δεν δίδεται ενιαία τιμή για ολόκληρη την ποσότητα ανά είδος, η προσφορά απορρίπτεται ως απαράδεκτη.

3.4.  Προσφορές που θέτουν όρο αναπροσαρμογής της τιμής απορρίπτονται ως απαράδεκτες.

3.5. Οι τιμές θα δίδονται ως εξής:

Ι Τιμή με κρατήσεις χωρίς Φ.Π.Α.

ΙΙ Ποσοστό Φ.Π.Α επί τοις % στο οποίο υπάγεται το είδος. (Σε περίπτωση που αναφέρεται εσφαλμένος Φ.Π.Α θα διορθώνεται από την Υπηρεσία).

Η τιμή με κρατήσεις και χωρίς Φ.Π.Α θα λαμβάνεται για τη σύγκριση των προσφορών .

3.6. Σε περίπτωση που το προσφερόμενο είδος συγκροτείται από περισσότερα του ενός μέρη που υπόκεινται σε διαφορετικό ποσοστό Φ.Π.Α , θα δίδεται υποχρεωτικά τιμή χωριστά για κάθε μέρος απ΄ αυτά.

Η σύγκριση των προσφορών θα γίνεται στην συνολική τιμή του προσφερόμενου είδους και όχι στις τιμές των μερών.

3.7. Εάν στο διαγωνισμό οι προσφερόμενες τιμές είναι υπερβολικά χαμηλές θα εξετάζονται λεπτομερώς οι προσφορές πριν την έκδοση απόφασης κατακύρωσης. Για τον σκοπό αυτό θα ζητηθούν από τον προσφέροντα να παρασχεθούν εγγράφως οι αναγκαίες διευκρινίσεις σχετικά με τον οικονομικό χαρακτήρα της διαδικασίας κατασκευής ή τις τεχνικές λύσεις που έχουν επιλεγεί ή τις εξαιρετικά ευνοϊκές συνθήκες που διαθέτει ο προσφέρων για την προμήθεια των ειδών ή την πρωτοτυπία των προτεινομένων προμηθειών τις οποίες επαληθεύτει πριν την απόρριψη της προσφοράς.

3.8. Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερομένων τιμών , οι δε προμηθευτές υποχρεούνται να παρέχουν αυτά.

3.9. Οι τιμές της προσφοράς είναι δεσμευτικές για τον προμηθευτή μέχρι τη λήξη της σύμβασης που θα υπογραφεί.

3.10. Αποκλείεται αναθεώρηση των τιμών προσφοράς και οποιαδήποτε επί πλέον οικονομική αξίωση του προμηθευτή, πέραν των τιμών κατακύρωσης.

4. ΥΠΟΓΡΑΦΗ ΣΥΜΒΑΣΗΣ.
Στον προμηθευτή που θα κατακυρωθεί ύστερα από απόφαση του Δ.Σ του Νοσ/μείου το είδος ή μέρος αυτού, το Νοσ/μείο αποστέλλει σχετική ανακοίνωση που αναφέρει και την προθεσμία υπογραφής της σύμβασης.

Ο προμηθευτής υποχρεούται να προσέλθει μέσα σε δέκα πέντε (15) ημέρες από την κοινοποίηση της ανακοίνωσης για την υπογραφή της σύμβασης προσκομίζοντας και την προβλεπόμενη εγγύηση καλής εκτέλεσης.

Σε περίπτωση που περάσει άπρακτη η πιο πάνω προθεσμία ή ο προμηθευτής αρνηθεί την υπογραφή της σύμβασης, τότε κηρύσσεται έκπτωτος και η εγγυητική συμμετοχής στο διαγωνισμό καταπίπτει υπέρ του Νοσοκομείου, σύμφωνα με τις προβλεπόμενες κυρώσεις του άρθρου 34 του Π.Δ. 118/07.
5. ΕΝΑΡΞΗ ΙΣΧΥΟΣ-ΧΡΟΝΟΣ ΙΣΧΥΟΣ ΣΥΜΒΑΣΗΣ.

Η ημερομηνία υπογραφής της σύμβασης, κατά τα ανωτέρω, αποτελεί το χρονικό σημείο έναρξης αυτής και ισχύει για δώδεκα (12) μήνες με δικαίωμα του Νοσ/μείου για παράταση μονομερώς του χρόνου ισχύος της για δύο (2) ακόμη μήνες. Παράταση πέραν των δύο μηνών προϋποθέτει τη σύμφωνη γνώμη του χορηγητή.

Η παράταση ισχύος της σύμβασης δεν θα μπορεί να υπερβαίνει το χρονικό διάστημα ισχύος της σύμβασης και πάντως τους δώδεκα (12) μήνες. Για κάθε μήνα παράτασης η παραδιδομένη ποσότητα δεν θα πρέπει να είναι μεγαλύτερη από την αντίστοιχη μηνιαία που προβλέπει η σύμβαση ή που προκύπτει από την σύμβαση κατ΄ αναλογία.

Αναφέρεται ρητά ότι, σε περίπτωση διενέργειας και υπογραφής συμβάσεων σε κεντρικό ή περιφερειακό επίπεδο, οι συμβάσεις του παρόντος διαγωνισμού παύουν να ισχύουν.
6. ΠΑΡΑΔΟΣΗ-ΠΑΡΑΛΑΒΗ.
Η παράδοση των ειδών, θα γίνεται τμηματικά στις αποθήκες του Νοσ/μείου  σύμφωνα με τις ανάγκες του, όπως αυτές καθορίζονται από τη λειτουργία του και κατά την απόλυτη κρίση του, εντός του προβλεπομένου από την σύμβαση χρόνου, ο οποίος και θα αναφέρεται στην προσφορά. Ο συμβατικός χρόνος παράδοσης μπορεί να παρατείνεται σύμφωνα με τις διατάξεις του άρθρου 26 του Π.Δ 118/07, με επιφύλαξη των δικαιωμάτων του Νοσοκομείου για την επιβολή των προβλεπομένων κυρώσεων .
Ο προμηθευτής υποχρεούται να ειδοποιεί τα αρμόδια Γραφεία (Υλικού, Προμηθειών) του Νοσ/μείου τουλάχιστον πέντε(5) εργάσιμες ημέρες νωρίτερα από την ημερομηνία που προτίθεται να παραδώσει το είδος.

Η παραλαβή των ειδών θα γίνεται από τριμελή επιτροπή.

Σε περίπτωση εκπρόθεσμης παράδοσης των ειδών ισχύουν οι προβλεπόμενες κυρώσεις των άρθρων 32,33 και 34 του Π.Δ. 118/07.

7. ΤΡΟΠΟΣ ΠΛΗΡΩΜΗΣ.
Η πληρωμή της αξίας του είδους στον προμηθευτή θα γίνεται σε EURO μετά την έκδοση του τιμολογίου και την σύνταξη πρωτοκόλλου ΠΟΙΟΤΙΚΗΣ και ΠΟΣΟΤΙΚΗΣ παραλαβής των προμηθευόμενων ειδών από τις αρμόδιες επιτροπές και μετά την έκδοση και θεώρηση των σχετικών χρηματικών ενταλμάτων από το Ελεγκτικό Συνέδριο.

Ως προς τα δικαιολογητικά πληρωμής και λοιπά στοιχεία ισχύουν τα όσα αναφέρονται στο άρθρο 35 του Κ.Π.Δ.(Π.Δ. 118/2007).

8. ΚΡΑΤΗΣΕΙΣ.
Η προμήθεια των ειδών βαρύνεται με τις παρακάτω κρατήσεις:

Α. Σε ποσοστό 1,5% υπέρ Μ.Τ.Π.Υ πλέον του νόμιμου τέλους χαρτοσήμου και της εισφοράς υπέρ ΟΓΑ ήτοι συνολικά 1,536%.

Β. Σύμφωνα με τις διατάξεις του άρθρου 7 παρ. 2,3 και 4 Ν.2286/95, επιβάλλονται οι παρακάτω κρατήσεις επί του συμβατικού τιμήματος χωρίς Φ.Π.Α.

α)0,10% υπέρ του Δημοσίου για την κάλυψη λειτουργικών δαπανών της Γενικής Διεύθυνσης Κρατικών Προμηθειών πλέον του νόμιμου τέλους χαρτοσήμου και της εισφοράς υπέρ ΟΓΑ ήτοι συνολικά 0,1024% Η κράτηση αυτή δεν επιβάλλεται σε προμήθειες, οι οποίες με σχετικές διατάξεις έχουν εξαιρεθεί από την ένταξη τους στο ΕΠΠ     .

β)0,25% υπέρ του Δημοσίου πλέον νόμιμου τέλους χαρτοσήμου και της εισφοράς υπέρ ΟΓΑ ήτοι συνολικά 0,256%.

γ)0,30% υπέρ του Τ.Α.Υ.Υ.Ε πλέον του νόμιμου τέλους χαρτοσήμου και της εισφοράς υπέρ ΟΓΑ ήτοι συνολικά 0,3072%.

 Οι ανωτέρω κρατήσεις 0,25 % και 0,30% επιβάλλονται σε όλες τις προμήθειες των φορέων που υπάγονται στο πεδίο εφαρμογής του Ν.2286/95 (άρθρο 1 παρ. 1) ανεξαρτήτως ποσού και φορέα εκτέλεσης της προμήθειας . Οι κρατήσεις αυτές δεν επιβάλλονται σε προμήθειες από το εξωτερικό χωρίς διαγωνισμό και αυτές που γίνονται σε βάρος των πιστώσεων του Π.Δ.Ε.     

Γ. Κράτηση 3,5% επί του συμβατικού τιμήματος χωρίς Φ.Π.Α σύμφωνα με τις διατάξεις της παρ. 3β του άρθρου 8 του Ν. 2340/10-7-96 156 τ/Α΄ .

Δ. Σύμφωνα με διάταξη του άρθρου 6 παράγραφος 7 του Ν.3580/2007 παρακρατείται   0,2 % επί του συνόλου της προμήθειας που πραγματοποιεί το Νοσοκομείο.

Ε. 4% φόρος εισοδήματος βάσει του άρθρου 24 του Ν.2198/94.

Τα έξοδα δημοσίευσης της Διακήρυξης βαρύνουν το Νοσ/μείο. Κατ΄ εφαρμογή των διατάξεων της με αριθμό 1113309/1303/ΔΤ & Ε.Φ πολ. 1300/13-12-2000 εγκυκλίου του Υπ. Οικονομικών, οι συμβάσεις κρατικών προμηθειών δεν υπόκεινται σε πάγιο τέλος χαρτοσήμανσης .  

Το Νοσοκομείο επιβαρύνεται  με τον αναλογούντα  Φ.Π.Α.

9. ΔΙΟΙΚΗΤΙΚΕΣ ΠΡΟΣΦΥΓΕΣ.
Ενστάσεις υποβάλλονται για τους λόγους και με την διαδικασία που προβλέπεται από το άρθρο 15 του Π.Δ.118/2007. (ΦΕΚ 150/Α΄/2007), και το άρθρο 3 του Ν.2522/97 (ΦΕΚ 178/Α/97) αντίστοιχα.

10. ΚΑΤΑΚΥΡΩΣΗ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ.
10.1. Για την κατακύρωση των αποτελεσμάτων του διαγωνισμού θα λαμβάνεται υπόψη και η προηγούμενη συμβατική συμπεριφορά κάθε προμηθευτή.

10.2. Η Υπηρεσία διατηρεί το δικαίωμα κατακύρωσης του αποτελέσματος του διαγωνισμού για μέρος της υπό προμήθεια ποσότητας, μέχρι ποσοστού 50% .

Για κατακύρωση μέρους της προκηρυχθείσας ποσότητας κάτω του ποσοστού 50%, απαιτείται προηγούμενη αποδοχή από τον προμηθευτή.

10.3. Διευκρινίζεται, επίσης, ότι η Υπηρεσία διατηρεί το δικαίωμα κατακύρωσης μεγαλύτερης ποσότητας από την προσφερόμενη μέχρι ποσοστού 15%, όπως και αύξηση της προκηρυχθείσας ποσότητας μέχρι ποσοστού 15% κατά τα οριζόμενα στο άρθρο 21 του Π.Δ 118/2007.

Ο προσφέρων θεωρείται ότι αποδέχεται πλήρως και ανεπιφυλάκτως όλους τους όρους της διακήρυξης.

Κατά τα λοιπά σύμφωνα με τις κείμενες διατάξεις.

11. ΓΕΝΙΚΟΙ ΟΡΟΙ:

11.1. Έλεγχος εγκαταστάσεων προσφέροντος ή υποκατασκευαστού.

‘’Εφόσον αρμοδίως κριθεί απαραίτητη η διενέργεια επιτόπιου ελέγχου στις εγκαταστάσεις του προσφέροντος ή των υποκατασκευαστών του προσφερόμενου προϊόντος, τα έξοδα της προς τούτο συσταθεισομένης τριμελούς επιτροπής βαρύνουν τον προσφέροντα ή τους προσφέροντες κατ΄αναλογία.

Η καταβολή των εν λόγω εξόδων, το ύψος των οποίων καθορίζεται με βάση τις ισχύουσες διατάξεις περί εξόδων μετακίνησης εκτός έδρας υπαλλήλων του Δημοσίου και στρατιωτικών, διενέργειται εντός πέντε (5) ημερών από της ενημερώσεως του υπόχρεου. Σε περίπτωση μη καταβολής των εξόδων εντός της ανωτέρω προθεσμίας η προσφορά του υπόχρεου δεν λαμβάνεται υπόψη και δεν αξιολογείται’’.

11.2. Χαρακτηρισμός στοιχείων ή πληροφοριών κατά την προσφορά ως εμπιστευτικών.

‘’Σε περίπτωση συνυποβολής με την προσφορά στοιχείων και πληροφοριών εμπιστευτικού χαρακτήρα η γνωστοποιήση των οποίων στους συνδιαγωνιζόμενους θα έθιγε τα έννομα συμφέροντά του, τότε ο προσφέρων οφείλει να σημειώνει επ΄αυτών την ένδειξη ‘’πληροφορίες εμπιστευτικού χαρακτήρα’’. Στην αντίθετη περίπτωση θα δύναται να λαμβάνουν γνώση αυτών των πληροφοριών οι συνδιαγωνιζόμεοι.  Η έννοια της πληροφορίας εμπιστευτικού χαρακτήρα αφορά μόνο στην προστασία του απορρήτου που καλύπτει τεχνικά ή εμπορικά ζητήματα της επιχείρησης του ενδιαφερομένου’’

11.3. Dumping – εξαγωγικές επιδοτήσεις.

‘’Η προσφορά απορρίπτεται και σε περίπτωση που διαπιστωθεί ότι εφαρμόζεται πολιτική τιμών πώλησης κάτω του κόστους κατασκευής ή εμπορίας του προϊόντος (τιμή Dumping) ή ότι το προσφερόμενο προϊόν είναι αποδέκτης εξαγωγής επιδότησης. Οι προσφέροντες οφείλουν να είναι γνώστες των προαναφερθεισών μέτρων της χώρας προέλευσης του προϊόντος ή της κατασκευάστριας εταιρείας’’

Στην περίπτωση που διαπιστώνεται υπερβολικά χαμηλή τιμή για την προμήθεια, θα εξετάζονται με λεπτομέρεια οι προσφορές πριν αποφασιστεί η κατακύρωση της προμήθειας. Για τον σκοπό αυτό θα ζητούνται να υποβάλλονται εγγράφως οι αναγκαίες διευκρινήσεις σχετικά με τα οικονομικά στοιχεία, που να τεκμηριώνουν ότι το κόστος των προς προμήθεια ειδών δεν αποτελεί πολιτική πώλησης κάτω του συνολικού κόστους που περιλαμβάνει τα προσφερόμενα προϊόντα, τις υπηρεσίες (τεχνική και επιστημονική υποστήριξη) και τη χρηματοδότηση του συνοδού εξοπλισμού.

Στην περίπτωση που τα στοιχεία αποδεικνύουν πολιτική DUMPING, η προσφορά θα απορρίπτεται και ο φάκελος με τα στοιχεία θα διαβιβάζεται στην Επιτροπή Ανταγωνισμού.

11.4. Για ότι δεν προβλέπεται από την παρούσα διακήρυξη ισχύουν οι περί προμηθειών διατάξεις του Δημοσίου, όπως ισχύουν κάθε φορά.        
ΠΑΡΑΡΤΗΜΑ Γ΄

ΑΞΙΟΛΟΓΗΣΗ ΠΡΟΣΦΟΡΩΝ ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗ ΧΑΜΗΛΟΤΕΡΗ ΤΙΜΗ

     Για την αξιολόγηση των προσφορών λαμβάνονται κυρίως υπόψη τα αναφερόμενα στο άρθρο 20 παρ. 2α του Π.Δ 118/07.
ΠΑΡΑΡΤΗΜΑ Δ΄ 

   ΕΙΔΙΚΟΣ ΟΡΟΣ


Τα προσφερόμενα είδη πρέπει να φέρουν σήμανση πιστότητας CE. Οι συμμετέχοντες συνυποβάλλουν υποχρεωτικά μαζί με την τεχνική τους προσφορά πιστοποιητικά κοινοποιημένων Οργανισμών, δηλώσεις συμμόρφωσης, από τα οποία πιστοποιείται η απόλυτη καταλληλότητα και ασφάλεια των προσφερομένων ειδών για τη χρήση για την οποία προορίζονται και γενικά η συμμόρφωση του κατασκευαστή προς τις διατάξεις της κοινοτικής οδηγίας 93/42/ΕΟΚ για ιατροτεχνολογικά προϊόντα ή της υπ’αριθ. ΔΥ8δ/130648/30.09.2009 ΚΥΑ (ΦΕΚ 2198/Β/02.10.2009) με την οποία εναρμονίσθηκε η ελληνική νομοθεσία προς την πιο πάνω οδηγία.

Οι εταιρείες των υπό προμήθεια ιατροτεχνολογικών προϊόντων πρέπει να είναι σύμφωνες με τις απαιτήσεις της αριθ. ΔΥ8δ/1348/04 (ΦΕΚ 32/Β/16.01.04) Υπουργικής απόφασης ‘Αρχές και κατευθυντήριες γραμμές ορθής πρακτικής διανομής ιατροτεχνολογικών προϊόντων’.

Εντός του φακέλου της οικονομικής προσφοράς θα κατατεθεί υπεύθυνη δήλωση επί ποινή αποκλεισμού, με τις τρεις χαμηλότερες τιμές του προσφερομένου υλικού στα άλλα κράτη μέλη της Ευρωπαϊκής Ένωσης, βάση των διατάξεων του Ν. 3867/2010 (ΦΕΚ 128/Α/03.08.2010), Άρθρο 27, παράγραφος 12.

Η δήλωση θα υπογραφεί από τον νόμιμο εκπρόσωπο της εταιρείας και θα φέρει το γνήσιο της υπογραφής από αρμόδια αρχή.    

  
Τα προσφερόμενα προϊόντα όταν απαιτείται να είναι κατασκευασμένα σύμφωνα με τους νόμους της Ευρωπαϊκής Φαρμακοποιίας και να πληρούν, όπου επιβάλλεται, τις προϋποθέσεις κυκλοφορίας που προβλέπονται από την ισχύουσα νομοθεσία (άδεια από Ε.Ο.Φ., ΓΕΝΙΚΟ ΧΗΜΕΙΟ ΚΡΑΤΟΥΣ κ.λ.π.).         
ΠΑΡΑΡΤΗΜΑ Ε΄

ΠΙΝΑΚΑΣ ΖΗΤΗΘΕΝΤΩΝ ΕΙΔΩΝ ΜΕΤΑ ΤΕΧΝΙΚΩΝ ΠΡΟΔΙΑΓΡΑΦΩΝ


Οι διαγωνιζόμενοι πρέπει να προσκομίζουν δείγματα σε ποσότητα απόλυτα επαρκή για πρακτική δοκιμασία και για όλα τα ζητούμενα μεγέθη και τύπους.


Στο τέλος της παρούσας διακήρυξης επισυνάπτεται κατάσταση  ζητηθέντων ειδών με τις τεχνικές προδιαγραφών αυτών και τις αντίστοιχες ποσότητες και θα εξαρτηθούν από τις ανάγκες του Νοσοκομείου.

Η ανωτέρω κατάσταση των ζητηθέντων ειδών μετά των ποσοτήτων αποτελεί αναπόσπαστο μέρος της παρούσης διακήρυξης.

ΠΑΡΑΡΤΗΜΑ  ΣΤ΄

ΥΠΟΔΕΙΓΜΑΤΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ
Επωνυμία Τράπεζας......................................................................................................

Κατάστημα.....................................................................................................................

(Δ/νση-οδός, αριθμός, Τ.Κ. FAX.)








Ημερομηνία έκδοσης..........................








EURO........................................................








ΠΡΟΣ








΄΄ΙΠΠΟΚΡΑΤΕΙΟ΄΄,








ΓΕΝ. ΝΟΣ/ΜΕΙΟ ΑΘΗΝΩΝ,








Β.ΣΟΦΙΑΣ 114,

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ ΑΡ.............................EURO.................………………………..

Έχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως μέχρι του ποσού των EURO…………………υπέρ της Εταιρείας...................................................…………………...

Δ/ΝΣΗ............................................................................................................................

δια την συμμετοχή της εις τον διενεργούμενο διαγωνισμό της ...................................................…………../........……………………………..................για την προμήθεια .................................................................../..…………………………………………...................................

σύμφωνα με την υπ΄αριθμ...............................................................................Δ/ξη σας

Η παρούσα εγγύηση καλύπτει μόνο τις από την συμμετοχή εις τον ανωτέρω διαγωνισμό απορρέουσες υποχρεώσεις της εν λόγω Εταιρείας καθ ΄όλο τον χρόνο ισχύος της.

Το παραπάνω ποσό τηρούμε στη διάθεση σας και θα καταβληθεί με μόνη τη δήλωσή σας ολικά ή μερικά χωρίς καμία από μέρος μας αντίρρηση ή ένταση και χωρίς να ερευνηθεί το βάσιμο ή μη της απαίτησης μέσα σε τρεις (3) ημέρες από απλή εγγραφή ειδοποίηση σας.

Σε περίπτωση κατάπτωσης της εγγύησης το ποσόν της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνουμε την ισχύ της εγγύησης ύστερα από απλό έγγραφο της Υπηρεσίας σας με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Η παρούσα ισχύει μέχρι και την..........................................................................

(ΣΗΜΕΙΩΣΗ:          Για την Τράπεζα ο χρόνος ισχύος πρέπει να είναι μεγαλύτερος ένα(1) μήνα του χρόνου ισχύος της προσφοράς, όπως σχετικά αναφέρεται στη Δ/ξη).


Βεβαιούται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και Ν.Π.Δ.Δ , συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζα μας.

ΠΑΡΑΡΤΗΜΑ  Ζ΄

ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ
Επωνυμία Τράπεζας......................................................................................................

Κατάστημα.....................................................................................................................

(Δ/νση-οδός, αριθμός, Τ.Κ. FAX.)







Ημερομηνία Εκδοσης..........................





             ΕURO........................................................








ΠΡΟΣ















                                                    ΓΕΝ. ΝΟΣ/ΜΕΙΟ ΑΘΗΝΑΣ

                                                                                           “ΙΠΠΟΚΡΑΤΕΙΟ”    

ΕΓΓΥΗΤΙΚΗ  ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

ΑΡ.............................EURO.................………………………..

Έχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως μέχρι του ποσού των EURO-----------------------------------------(και ολογράφως )-------------------------------------------------------------------------------------------------------στο οποίο και μόνο περιορίζεται η υποχρέωση μας, υπέρ της Εταιρείας...................................................…………………...--------------------------------------------

Δ/ΝΣΗ............................................................................................................................

για την καλή εκτέλεση από αυτήν των όρων της  με αριθμό-------------- σύμβασης, που υπέγραψε μαζί σας  για την προμήθεια ----------------------------------------------------------(αρ.Διακ/ξης ---------------)προς κάλυψη αναγκών του-------------------------------------------------------και το οποίο ποσόν καλύπτει το 10% της συμβατικής προ Φ.Π.Α. αξίας ---------------------------ΕΥΡΩ αυτής .

Το παραπάνω ποσό τηρούμε στη διάθεση σας και θα καταβληθεί με μόνη τη δήλωσή σας ολικά ή μερικά χωρίς καμία από μέρος μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε τρεις (3) ημέρες από απλή έγγραφη ειδοποίηση σας.

Σε περίπτωση κατάπτωσης της εγγύησης το ποσόν της κατάπτωσης υπόκειται στο εκάστοτε ισχύον τέλος χαρτοσήμου.

Η παρούσα εγγύηση  μας αφορά μόνο της παραπάνω αιτία και ισχύει μέχρι της επιστροφής της σ΄ εμάς ,οπότε γίνεται αυτοδίκαια άκυρη και δεν έχει απέναντι μας καμία ισχύ . 


Βεβαιούται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και Ν.Π.Δ.Δ , συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζα μας.

	
	ΔΙΑΓΩΝΙΣΜΟΣ ΓΙΑ ΔΙΑΚΑΘΕΤΗΡΙΑΚΗ ΠΡΟΣΘΕΤΙΚΗ ΑΟΡΤΙΚΗ ΒΑΛΒΙΔΑ
	
	

	α/α


	περιγραφή υλικού /λειτουργικά  χαρακτηριστικά
	ποσότητα


	δαπάνη

	
	
	
	(με ΦΠΑ)

	1
	ΔΙΑΚΑΘΕΤΗΡΙΑΚΗ ΠΡΟΣΘΕΤΙΚΗ ΑΟΡΤΙΚΗ  ΒΑΛΒΙΔΑ  
1. Η βαλβίδα να είναι από βόϊο περικάρδιο                                                                                                                                                                                                                                                                      2. Η βαλβίδα θα πρέπει να χρησιμοποιείται σε άλλες ευρωπαϊκές χώρες και μάλιστα να υπάρχει μεγάλη και βιβλιογραφικά τεκμηριωμένη κλινική εμπειρία, 
3. Να είναι με το χαμηλότερο προφίλ για αποφυγή τραυματισμών των αρτηριών, 
4. Να καλύπτει μεγάλο εύρος διαμέτρων αορτικής βαλβίδος (τουλάχιστον 20 mm - 27 mm), 
5. Να είναι με σταδιακή έκπτυξη ώστε να μπορεί να διορθωθεί τυχόν λάθος που αφορά τη θέση έκπτυξης προτού αυτή  απελευθερωθεί πλήρως, 
6. Να είναι αυτοεκπτυσόμενη με μηχανισμό σταδιακής απελευθέρωσης ώστε να επιτρέπει τον έλεγχο της απελευθέρωσης και την απόσυρση αν τούτο κριθεί απαραίτητο.
7. Η βαλβίδα θα περιλαμβάνει το σύστημα τοποθέτησης και το σύστημα φόρτωσης και εισαγωγής
	40
	1.037.340,00 €

	2
	ΜΠΑΛΟΝΙ ΒΑΛΒΙΔΟΠΛΑΣΤΙΚΗΣ ΓΙΑ ΤΗΝ ΑΝΤΙΜΕΤΩΠΙΣΗ ΣΥΜΠΤΩΜΑΤΙΚΩΝ ΑΣΘΕΝΩΝ ΜΕ ΒΑΡΙΑ ΣΤΕΝΩΣΗ ΑΟΡΤΙΚΗΣ ΒΑΛΒΙΔΑΣ
Τα εν λόγω χαρακτηριστικά είναι επιθυμητά για τη διενέργεια της επέμβασης αυτής με ασφάλεια και αποτελεσματικότητα: 
1. Σταθεροποίησή του κατά τη διάνοιξη στην αορτική βαλβίδα και αποφυγή τραυματισμού αορτής και αριστεράς κοιλίας, άρα ελαχιστοποίηση του κινδύνου Αγγειακών Εγκεφαλικών Επεισοδίων και Διατρήσεων Αριστεράς Κοιλίας ή άλλων τραυματισμών από τη μετακίνηση του εκπτυγμένου μπαλονιού, 2. Διατήρηση εντομής στο μέσω τμήμα του μπαλονιού κατά την έκπτυξη του μέχρι της πλήρους έκπτυξης του προς αποφυγή μετακίνησης, 
3. Διαθέσιμα σε πολλές διαμέτρους (από 18-28 mm)
	55
	64.267,50 €

	3
	ΣΥΣΤΗΜΑ ΕΙΣΑΓΩΓΗΣ ΚΑΙ ΣΥΡΡΑΦΗΣ ΚΑΘΕΤΗΡΩΝ ΜΕΓΑΛΗΣ ΔΙΑΜΕΤΡΟΥ (>12 Fr) με 4 ράμματα
	40
	17.220,00 €

	 
	 
	 
	1.118.827,50 €

